— 408 — 



paie à terme devant dit : des quex coz, despens et domaiges 

 nos havons promis, tuit ensamble et vins chascuns de nos par 

 lui, croire à un chescun de lour deus par son saremant , sanz 

 taxau cion de juge et sanz faire autre preve. Et por totes ces 

 chosses desuis dites, li diz Hurriz est tenuz de aidier à deffan- 

 dre la dite cité de Besençon, danz et defuers, contre toutes 

 genz, toutes les foiz qu'il en sarai requis de par nos : saul cou 

 que li diz Hurris n'est mie tenuz d'aler avoc nos por mal 

 faire à ses seignours es quelx il estoit obligiez à tans que ces 

 la très furent faites; et ne doit aler li diz Hurris contre nos, 

 por estre aidans à ses diz seignours, danz la cité de Besençon 

 ne defuers. Et est asavoir que totes les foiz que li diz Hurris 

 ovrerai por nostre cité, danz la dite cité ne defuers, il doit 

 avoir de nos chescune semainne vint soz d'estevenans por ses 

 despens. Et est asavoir que les couz, les despens et les do- 

 maiges devant diz que li diz maistre Hurris ou sa fome 

 faroient ou encorroient par roeasion desus dite, il sunt tenu de 

 faire et de demander la déclaracion des diz couz, domaiges et 

 despans par l'une des corz de Besençon, la quele il ou li uns 

 de lour vorroient eslire por faire la dite déclaracion, et non 

 mie par autre cort fuers de la cité de Besençon. En tesmoin- 

 gnaige de la quel chosse, nos havons mis nostre seal en ces 

 présentes latres, faites et donéie lou lundi après la feste de 

 l'invenciom sainte Croix, Tant Nostre Seignour m. ce. nouante, 

 ou mois de may. 



